TEXNIK TOPSHIRIQ
“O‘zbekiston – Germaniya” Biznes-forumini o‘tkazish uchun maydonni tashkil etish bo‘yicha xizmatlar ko‘rsatishga doir
1. MAYDONGA QO‘YILADIGAN UMUMIY TALABLAR
· Obyekt maqomi: Tadbir xalqaro brendga tegishli/xalqaro darajadagi 5 (besh) yulduzli mehmonxonaning konferensiya zalida o‘tkazilishi lozim.
· Tajriba: Maydonning xorijiy delegatsiyalar ishtirokidagi davlatlararo va hukumatlararo tadbirlarni o‘tkazish bo‘yicha tasdiqlangan tajribaga ega bo‘lishi.
· Sana: 2026-yil 7-oktabr.
· Manzil: Toshkent shahri.
2. KONFERENSIYA ZALINING PARAMETRLARI
· Maydoni: Asosiy zalning maydoni kamida 255 kv. m bo‘lishi lozim.
· Rejalashtirilishi: Zal ustunlar yoki ko‘rish imkoniyatini cheklovchi boshqa konstruksiyalarsiz, to‘g‘ri to‘rtburchak shaklidagi yagona makondan iborat bo‘lishi lozim.
· Shift balandligi: Shift balandligi kamida 4 metr bo‘lishi lozim.
· Foye (Pre-function): Zal oldida ishtirokchilarni ro‘yxatdan o‘tkazish va kofe-breyk tashkil etish uchun alohida, keng maydon mavjud bo‘lishi lozim.
3. PROFESSIONAL TEXNIK JIHOZLAR BILAN TA’MINLASH
3.1. Ovoz tizimi
· Zalning barcha hududlarida nutqning aniq va buzilishlarsiz uzatilishini ta’minlaydigan integratsiyalashgan professional audio tizim mavjud bo‘lishi.
· Raqamli mikshyer pulti hamda forum davomida ovoz rejissyorining xizmat ko‘rsatishi.
· Radio mikrofonlar — kamida 4 dona, shuningdek, minbarda statsionar mikrofonlar mavjud bo‘lishi.
3.2. Sinxron tarjima tizimi
· Bir vaqtning o‘zida 3 ta tilda — o‘zbek, ingliz va rus tillarida — sinxron tarjimani amalga oshirish uchun zarur bo‘lgan to‘liq uskunalar to‘plami bilan ta’minlash.
· Tarjimonlar uchun 2 ta maxsus ovoz o‘tkazmaydigan kabina mavjud bo‘lishi.
· Quloqchinlar bilan jihozlangan 60 dona individual raqamli IK-qabul qilgichlarni taqdim etish.
· Sinxron tarjima bo‘yicha muhandis tomonidan texnik hamrohlikni ta’minlash.
4. OVQATLANISHNI TASHKIL ETISH (KOFE-BREYK)
· Ishtirokchilar soni: 60 kishi.
· Menyu: Donli qahva assortimenti, choylar to‘plami, turli xil sharbatlar, gazsiz ichimlik suvi. Shirin va sho‘r pishiriqlar, sendvichlar, desertlar, mevalar assortimenti.
· Xizmat ko‘rsatish darajasi: Ofitsiantlar tomonidan maxsus uniformada xizmat ko‘rsatish, brendli chinni va shisha idishlardan foydalanish.
5. PROTOKOL VA IQLIM SHAROITLARIGA QO‘YILADIGAN TALABLAR
· Xavfsizlik: Xalqaro xavfsizlik standartlariga muvofiqlik, shu jumladan, ko‘rikdan o‘tkazish zonalari, videokuzatuv tizimlari hamda VIP mehmonlarni protokol darajasida kutib olish imkoniyati mavjud bo‘lishi.
· Iqlim nazorati: Konditsioner va isitish tizimlari yozgi-kuzgi davrda zal to‘liq band bo‘lgan sharoitda barqaror ravishda +22°C haroratni ta’minlashi lozim.
· Garderob: Bir vaqtning o‘zida 60 nafar mehmonning ustki kiyimlarini qabul qilish imkoniyatiga ega bo‘lgan qo‘riqlanadigan garderob mavjud bo‘lishi.
· Avtoturargoh: Mehmonxonaning asosiy kirish qismidagi yo‘lakda VIP kortejlar uchun kamida 5 ta avtoturargoh joyini oldindan zaxiralash.
6. TO‘LOV TARTIBI
· Avans to‘lovi: Shartnoma imzolangandan so‘ng 30%.
· Yakuniy hisob-kitob: Tadbir yakunlangandan va bajarilgan ishlar dalolatnomasi imzolangandan so‘ng 70%.

XARAJATLAR SMETASI
	№
	 Xizmat / tovar nomi
	Miqdori
	O‘lchov birligi
	Birlik narxi (so‘m)
	Jami (so‘m)

	1
	Konferensiya zalini ijaraga olish (255 kv. m)
	    1
	kun
	35 000 000
	35 000 000

	2
	Kofe-breykni tashkil etish
	50
	kishi
	200 000
	10 000 000

	3
	Mikrofnlarni ijaraga olish
	30
	kishi
	400 000 
	12 000 000

	
	Tarkibiga quyidagilar kiradi: donli qahva, choylar assortimenti, pishiriqlar, sendvichlar, desertlar, ichimlik suvi hamda ofitsiantlar tomonidan xizmat ko‘rsatish.
	
	
	
	


Ishtirok etish istagini bildirgan kompaniyalar quyidagi manzilga 
tijorat takliflarni yuborishingiz so‘raladi:
info@miit.uz / m.azamov@miit.uz 
+998 71 238 50 00

